- Hindi News
- National
- दस साल का दर्द डेढ़ घंटे में दूर, अब पहले की तरह अपने पैरों पर चलेेंगी पुष्पा
दस साल का दर्द डेढ़ घंटे में दूर, अब पहले की तरह अपने पैरों पर चलेेंगी पुष्पा
गांधी मेडिकल कॉलेज के हड्डी रोग विभाग में लाइव सर्जरी का प्रसारण किया गया। यह सर्जरी अस्पताल के ऑपरेशन थियेटर में की गई। इसका लाइव प्रसारण क्लास रूम में किया गया। इसके लिए अमेरिका ऑर्थोपेडिक्स सर्जन डॉ. डारनेल ई ब्लैकमोन आए थे। सर्जरी एक महिला का घुटना बदलने के लिए की गई थी। इस रिप्लेसमेंट में फ्रीडम नी इम्प्लांट का इस्तेमाल किया गया है। जो घुटने के मूव करने में मदद करता है। इसमें उपयोग किया गया स्टूमेंट स्टील से बना होता है और इसके साथ पालीथिलीन जो एक तरह का मटेरियल होता है, उसकी मदद से लगाया जाता है। इस सफलतम ऑपरेशन में डॉ. ब्लेकमोन और संजीव गौर के साथ अन्य पांच लोगों की टीम ने भी सहयोग किया। हमीदिया में यह ऑपरेशन नि:शुल्क किया गया, जबकि प्राइवेट अस्पताल में यह दो से ढाई लाख रुपए में होता है।
चल-फिर नहीं पाती थीं
जिस 55 वर्षीय महिला की सर्जरी की गई, वह सुभाष नगर की रहने वाली हैं। पुष्पा बाई ने बताया कि वह दस सालों से घुटनों के दर्द से परेशान थी, इस कारण चल फिर नहीं पाती थी। हड्डी रोग विशेषज्ञ डॉ. आशीष गोहिया का कहना है कि अब पुष्पा पहले की तरह अपने पैरों पर चल सकेगी।
पुष्पा बाई
tgl_Latn sot_Latn hin_Deva hin_Deva hin_Deva hin_Deva hin_Deva mai_Deva